হানামি

থাম্ব|ওসাকা দুর্গ
হানামি ( 花見; ফুল দেখা, উচ্চারণ: হানামি) হলো জাপানের একটি ঐতিয্যবাহী প্রথা, যেখানে অস্থায়ী ফুলের সৌন্দর্য উপভোগ করা হয়। ফুল বলতে এইখানে চেরি ফুলকে বেশি বুঝানো হয়, অনেক ক্ষেত্রে প্লাম বা বরই ফুলকেও বুঝানো হয়। মার্চের শেষ থেকে মে-এর শুরু পর্যন্ত জাপানের সব জায়গায় চেরি গাছ ফুলে ফোটে, এবং ওকিনাওয়া দ্বীপে জানুয়ারির দ্বিতীয় সপ্তাহের দিকে ফুটে। “ফুলের পূর্বাভাস” (桜前線, সাকুরা-জেনসেন) প্রতি বছর জাপান মেটেরোলজিক্যাল এজেন্সি দ্বারা ঘোষণা করা হয় এবং যারা হানামি করার পরিকল্পনা করে তারা এটি মনোযোগ দিয়ে দেখেন, কারণ চেরি ফুল সাধারণত এক বা দুই সপ্তাহই স্থায়ী হয়।

আধুনিক জাপানে, হানামি বলতে মূলত দিনের বেলায় বা রাতে সাকুরার নীচে বাইরে পার্টি করা বোঝায়। কিছু প্রসঙ্গে চীনা-জাপানি শব্দ " কান'ও (観桜; view-cherry)  ব্যবহার করা হয়, বিশেষ করে উৎসবের জন্য। রাতে হানামি করাকে  ইয়োজাকুরা (夜桜)  বা নাইট সাকুরা বলা হয়। উয়েনো পার্কের মতো অনেক জায়গায় ইয়োজাকুরার উদ্দেশ্যে অস্থায়ী কাগজের লণ্ঠন ঝুলানো হয়। ওকিনাওয়া দ্বীপে, সন্ধ্যা উপভোগের জন্য গাছে অলংকারিক বৈদ্যুতিক লণ্ঠন ঝুলানো হয়, যেমন মোটোবু শহরের কাছে মাউন্ট ইয়েতের গাছে, অথবা নাকিজিন দুর্গে ।

জাপানে হানামির আরও প্রাচীন একটি রূপও আছে, যা চেরির পরিবর্তে প্লাম ফুল উপভোগ করার উপর ভিত্তি করে, এবং এটি সংক্ষেপে  উমেমি (梅見; প্লাম -দেখা ) নামে পরিচিত। এই ধরনের হানামি প্রায়শই বয়স্ক মানুষের মধ্যে জনপ্রিয়, কারণ এগুলো চেরি পার্টির তুলনায় শান্ত থাকে; চেরি পার্টিতে সাধারণত যুবকরা অংশ নেন এবং কখনও কখনও এটিতে জনসমাগম বেশী থাকে এবং কোলাহলপূর্ণ হয়।এই বসন্তের দিনে,
যখন শান্ত আলো
চারদিকে ছড়িয়ে পড়ে,
কেন ফুলগুলো এমন 
অশান্ত মনে ঝরে পড়ে?
– কি নো তমোনোরি (Ki no Tomonori) (প্রায় খ্রিষ্টাব্দ ৮৫০ – প্রায় খ্রিষ্টাব্দ ৯০৪)

  তথ্যসূত্র 

বিষয়শ্রেণী:ভিডিও ক্লিপযুক্ত নিবন্ধ
বিষয়শ্রেণী:বসন্ত উৎসব
বিষয়শ্রেণী:জাপানের উৎসব
বিষয়শ্রেণী:জাপানের সংস্কৃতি
বিষয়শ্রেণী:চেরি ব্লসম
বিষয়শ্রেণী:জাপানি ভাষার লেখা থাকা নিবন্ধ